દુનિયાભરમાં ક્યાંય ન થયો હોય એવો બાળકોને વાંચતા કરવાનો સૌ પ્રથમ અભિનવ નવતર પ્રયોગ એટલે શ્રેષ્ઠ વાચક સ્પર્ધા. આંતરરાષ્ટ્રીય પુસ્તક વર્ષને વિશિષ્ટ અને સ્મરણીય રીતે ઉજવવા અને બાળકોને પુસ્તકાભિમુખ કરવા માટે એક અભિનવ સ્પર્ધાનું આયોજન 'શ્ર્રેષ્ઠ વાચક સ્પર્ધા'ના રૂપે થયું જેમાં નવસારીની ૨૫ જેટલી શાળાના ૧૦૩૪૫ બાળકોએ ભાગ લઇ ૩૫૦૦૦ પુસ્તકો વાંચ્યા. 'રેકોર્ડ બુક'માં સ્થાન પામે એવી આ 'મેગા ઇવેન્ટ' હતી.